তিন বাহিনীর প্রধানের সঙ্গে জরুরি বৈঠকে রাজনাথ সিং

নয়াদিল্লি: পাকিস্তান (Pakistan) এবং পাক-অধিকৃত কাশ্মীরে ভারতীয় সেনা জঙ্গি ঘাঁটি গুঁড়িয়ে দেওয়ার পরেই যুদ্ধের আবহ তৈরি হয়েছে। বৃহস্পতিবার রাতে জম্মু-কাশ্মীর, রাজস্থান এবং পঞ্জাবের কয়েকটি জায়গায় পর পর হামলায় চালায় পাকিস্তানি সেনা। ঠিক সেই সময় প্রতিরক্ষা মন্ত্রী রাজনাথ সিংয়ের (Rajnath Singh) সঙ্গে জরুরি বৈঠকে বসলেন তিন বাহিনীর প্রধান। পাশাপাশি বিদেশ মন্ত্রীর সঙ্গে ফোনে কথা মার্কিন বিদেশ সচিবের।

বৃহস্পতিবার রাতে পাকিস্তান ভারতের পর এক জায়গায় হামলা চালানোর পরই তড়িঘড়ি বৈঠকে বসেন প্রতিরক্ষামন্ত্রী রাজনাথ সিং। তাঁর সঙ্গে এ দিনের বৈঠকে উপস্থিত ছিলেন তিন বাহিনীর প্রধান অনিল চৌহান, সেনাপ্রধান জেনারেল উপেন্দ্র দ্বিবেদী, নৌ বাহিনীর প্রধান দীনেশ ত্রিপাঠী ও বায়ু সেনার প্রধান এপি সিং। পাশাপাশি মার্কিন বিদেশ সচিব ফোনে কথা বলেছেন বিদেশমন্ত্রী এস জয়শঙ্করের সঙ্গে। কেন্দ্রীয় মন্ত্রী জানিয়েছেন, সন্ত্রাসবাদের বিরুদ্ধে লড়াইয়ের জন্য ভারতের সঙ্গে রয়েছে মার্কিন যুক্তরাষ্ট্র। কাঁধে কাঁধে মিলিয়ে লড়াই বার্তা দিয়েছে।

বৃহস্পতিবার রাতে জম্মু সম্পূর্ণ ব্ল্যাকআউট করে দেওয়া হয়েছে। সাইরেনের শব্দ শোনা গিয়েছে। সূত্রের খবর, এরইমধ্যে জম্মুতে বেজে উঠল সাইরেন। শোনা গেল ৫ থেকে ৭টি বিস্ফোরণের আওয়াজ। পাকিস্তানের মোট আটটি ক্ষেপণাস্ত্র ভারত ধ্বংস করেছে। আকাশ প্রতিরক্ষা ব্যবস্থা এস-৪০০ দিয়ে এই ক্ষেপণাস্ত্রগুলি আটকানো হয়েছে বলে খবর। পাকিস্তানের একাধিক ড্রোন ও রকেট হামলার চেষ্টা ভারত প্রতিহত করেছে। ধ্বংস করা হয়েছে পাকিস্তানের জেএফ ১৭ যুদ্ধবিমানও (Pakistan’s F-16 Aircraft)।

আরও পড়ুন: পাকিস্তানের এফ ১৬ ফাইটার জেট গুলি করে নামাল ভারত

অন্য খবর দেখুন